05.02.2020

Lehdistötiedote

**Engcon juhlii 30-vuotista toimintaansa – rototiltin matka autotallista pienestä ruotsalaisesta Lidsjöbergin kylästä Manhattanin ytimeen**

**Kun Stig Engström kuuli ensi kerran kaivukoneissa käytettävästä pikakiinnikkeestä, joka pystyi pyörimään ja kallistumaan, hän ymmärsi heti, että tuote tulisi muuttamaan kaivualaa. Vuonna 1990 Engström perusti Engcon-nimisen yrityksen. Nyt 30 vuotta myöhemmin hänen elämäntyönsä tuottaa yli miljardin kruunun liikevaihdon, on toimialallaan maailman johtava ja yhtiön tuotteita käytetään ympäri maailman.**

Engcon – ”**Eng**ström **Con**struction” – täyttää tänä vuonna 30 vuotta. Kaikki alkoi Stig Engströmin kodin autotallista pienessä Lidsjöbergin kylässä Pohjois-Ruotsissa 70 kilometriä Strömsundista luoteeseen. Siellä Engström rakensi itse erilaisia prototyyppejä, jotka hän sitten testautti paikallisilla urakoitsijoilla. Vaikka hän oli itse vakuuttunut tuotteen valtavasta potentiaalista, muiden vakuuttaminen ja konseptin saaminen toimivaksi vaativat kovaa työtä.

– Alku oli todella vaikea niin teknisten kuin taloudellisten takaiskujen takia. Tein aluksi tuotteeseen suuria teknisiä muutoksia ja olin täysin riippuvainen siitä, että sain testata tuotetta todellisessa käytössä urakointiyrityksissä. Selvitettävänä oli joitakin teknisiä hankaluuksia, ja tarvitsin samalla pääomaa. Muutaman vuoden jälkeen tuote alkoi toimia paremmin, ja yhä useammat innovatiiviset urakoitsijat huomasivat, miten vallankumouksellinen rototiltti oli. Heidän tukensa ja kärsivällisyytensä ansiosta olemme nyt tänään tässä, Stig Engström sanoo.

Pääkonttori, tehdas, Ruotsin myyntiyhtiö ja suurin osa hallinnollisista toiminnoista sijaitsevat edelleen Strömsundissa ja pysyvät kotiseuturakkaan Engströmin mukaan siellä myös jatkossa. Nykyään Engconilla on tehdas myös Puolassa ja myyntiyhtiöt Suomessa, Tanskassa, Englannissa, Hollannissa, Belgiassa, Ranskassa, Saksassa, Yhdysvalloissa ja Australiassa, ja keväällä on tarkoitus aloittaa myynti Koreassa. Kansainvälinen myyntiyhtiömme hoitaa muut markkina-alueet, joita ovat muun muassa Itävalta, Sveitsi, Baltian maat, Espanja ja Italia.

– Juuri nyt olemme saamassa päätökseen suuren kaupan, joka käsittää toimitukset Manhattanin keskustaan. 30 vuotta sitten osasin tuskin edes uneksia siitä, että minulla olisi yhtiö, jonka liikevaihto on yli miljardi kruunua ja jolla on yli 300 työntekijää yli kymmenessä maassa, Stig Engström sanoo.

30-vuotisjuhlavuotta vietetään vuoden aikana erilaisissa tapahtumissa. Juhlavuosi tulee näkymään ConExpo-ConAgg-messuilla Las Vegagissa maaliskuussa ja Svenska Maskinmässan-messuilla kesäkuussa. Varsinainen juhlinta tapahtuu 9. heinäkuuta, jolloin Engcon tarjoaa koko Strömsundin kunnan asukkaille show'n, sekä 10. heinäkuuta, jolloin tehtaalla järjestetään avoimien ovien tapahtuma, jossa on ohjelmassa kiertokäynti, aktiviteetteja, kakkutarjoilu, videoesitys ja puheita.

– Odotamme nyt innolla seuraavaa 30 vuotta! Kuka tietää, missä rototilttimme silloin pyörivät? Stig Engström sanoo lopuksi hymyillen.

**Video:** <https://youtu.be/qzxFsfx1avw>

**Yhteystiedot:**Sten Strömgren, engcon Group | +46 [0]70 529 96 32

*engcon on maailman johtava rototilttien (kaivukoneiden ”rannenivelten”) ja niihin soveltuvien työlaitteiden valmistaja. Ne tekevät kaivukoneista entistä monikäyttöisempiä, tarkempia ja turvallisempia. Osaamisemme, sitoutumisemme ja korkean palvelutasomme avulla autamme asiakkaitamme menestymään.*

*engcon on keskisuuri konserni, jonka emoyhtiön Holding AB:n kotipaikka on Ruotsin Strömsund. Myynnistä vastaavat yhdeksän myyntiyhtiötä, jotka toimivat Ruotsissa, Norjassa, Suomessa, Tanskassa, Isossa-Britanniassa, Saksassa, Ranskassa, Alankomaissa ja Pohjois-Amerikka (Yhdysvallat ja Kanada). Muista markkinoista vastaa engcon International. engcon-ryhmän liikevaihto oli vuonna 2018 noin 1200 miljoonaa Ruotsin kruunua, ja sillä oli noin 250 työntekijää.* *engcon perustettiin vuonna 1990.* [*www.engcon.com*](http://www.engcon.com)